***VŠĮ LR VRM POILSIO IR REABILITACIJOS CENTRAS PUŠYNAS***

**AUTOMOBILINIO KURO (DYZELINO IR A95 MARKĖS BENZINO) PIRKIMAS**

**SUPAPRASTINTO MAŽOS VERTĖS SKELBIAMO PIRKIMO**

**KONKURSO SĄLYGOS**

**TURINYS**

|  |  |
| --- | --- |
| I. | BENDROSIOS NUOSTATOS |
| II. | PIRKIMO OBJEKTAS |
| III. | TIEKĖJŲ KVALIFIKACIJOS REIKALAVIMAI |
| IV. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| V. | PASIŪLYMŲ RENGIMAS, PATEIKIMAS, KEITIMAS |
| VI. | PASIŪLYMŲ GALIOJIMO UŽTIKRINIMAS |
| VII. | KONKURSO SĄLYGŲ PAAIŠKINIMAS IR PATIKSLINIMAS |
| VIII. | VOKŲ SU PASIŪLYMAIS ATPLĖŠIMO PROCEDŪROS |
| IX. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| X. | PASIŪLYMŲ VERTINIMAS |
| XI. | PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO |
| XII. | PRETENZIJŲ IR SKUNDŲ NAGRINĖJIMO TVARKA |
| XIII. | PIRKIMO SUTARTIES SĄLYGOS |
|  |  |
|  | PRIEDAI: |

Priedas Nr. 1. – Pasiūlymo forma

Priedas Nr. 2. – Techninės specifikacijos

Priedas Nr. 3. – Tiekėjo deklaracijos

**I. BENDROSIOS NUOSTATOS**

1.VšĮ LR VRM poilsio ir reabilitacijos centras „Pušynas“, kodas 188713890, Žvejų g. 1, Palanga, LT-00137, tel. (8 460) 41 370, faks. (8 460) 41 377, toliau vadinama Perkančioji organizacija atlieka automobilinio kuro (dyzelino ir A95 markės benzino) pirkimą.

2. Pirkimas vykdomas vadovaujantis Lietuvos Respublikos viešųjų pirkimų įstatymu, VšĮ LR vidaus reikalų ministerijos poilsio ir reabilitacijos centro „Pušynas“ supaprastintų viešųjų pirkimų taisyklėmis, patvirtintomis 2015 m. liepos 29 d. įsakymu Nr. VK-31 (3.3) 1 punktu, Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei konkurso sąlygomis.

3. Vartojamos pagrindinės sąvokos, apibrėžtos Viešųjų pirkimų įstatyme.

4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.

5. Perkančioji organizacija yra pridėtinės vertės mokesčio (toliau – PVM) mokėtoja.

**II. PIRKIMO OBJEKTAS**

6. Šis pirkimas į dalis neskirstomas.

7. VšĮ LR VRM poilsio ir reabilitacijos centras „Pušynas“ numato automobiliniam transportui pirkti dyzeliną ir A95 markės benziną. Preliminarus metinis numatomo pirkti kuro kiekis: dyzelino – ne mažiau 7000 litrų– ne daugiau 9000 litrų, A95 markės benzino – ne mažiau 3500 litrų – ne daugiau 4500 litrų. Degalai bus perkami pagal perkančios organizacijos poreikį.

8. Kuro įsipylimas bus vykdomas kreditinėmis mokėjimo kortelėmis, nustatant kredito limitą kiekvienai kortelei bei užtikrinant kortelės apsaugojimą PIN kodu.

9.Automobilinio kuro (dyzelino ir A95 markės benzino) pirkimo techninės sąlygos pateiktos Techninėje specifikacijoje (konkurso sąlygų 2 priedas).

10. Tiekėjo degalinės būtinos šiuose Lietuvos miestuose: Palanga, Klaipėda, Kaunas, Šiauliai, Vilnius.

11. **Sutarties galiojimo terminas:**

11.1. Sutarties pradžia: Sutartis įsigalioja, kai ją pasirašo bei patvirtina antspaudais abi Sutarties Šalys.

11.2. Sutarties trukmė – 12 mėn. nuo pirkimo sutarties įsigaliojimo dienos.

11.3. Sutarties trukmė gali būti pratęsta 1 kartą 12 mėn., jeigu vykdomos visos sutarties sąlygos.

1. III. TIEKĖJŲ KVALIFIKACIJOS REIKALAVIMAI
	* 1. 12. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus ir pateikti lentelėse nurodytą informaciją bei kvalifikaciją patvirtinančius dokumentus (o jei dėl pateisinamų priežasčių negali pateikti nurodytų dokumentų – kitus perkančiajai organizacijai priimtinus dokumentus, kurie patvirtintų, kad tiekėjo kvalifikacija atitinka keliamus reikalavimus):

**1 lentelė.** Bendrieji teikėjų kvalifikacijos reikalavimai

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 12.1. | Tiekėjas (fizinis asmuo) arba tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas), ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas (pateikiama skaitmeninė dokumento kopija) išduota ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. **Pateikiama skaitmeninė dokumento kopija CVP IS priemonėmis.** |
| 12.2. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | 1) Jeigu tiekėjas yra juridinis asmuo, registruotas Lietuvos Respublikoje,  iš jo nereikalaujama pateikti jokių reikalavimą įrodančių dokumentų. Perkančioji organizacija duomenis tikrina paskutinę pasiūlymų pateikimo termino dieną, nurodytą skelbime apie pirkimą.Jeigu tiekėjas yra fizinis asmuo, jis pateikia Valstybės įmonės Registrų centro išduotą išrašą ar šios  įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra. Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. Nurodytas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.2) Tiekėjo deklaracija (šių konkurso sąlygų 3 priedas), patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia susitarimo su kreditoriais, arba atitinkamos užsienio šalies institucijos išduotas dokumentas, patvirtinantis, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia susitarimo su kreditoriais arba jo padėtis pagal šalies, kurioje jis registruotas, įstatymus nėra tokia pati ar panaši, arba priesaikos ar oficiali deklaracija, jei atitinkamoje šalyje neišduodamas minėtas dokumentas arba jis neapima visų keliamų klausimų.**Pateikiama skaitmeninė dokumento kopija CVP IS priemonėmis.** |
| 12.3 | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip **50,00 Eur.** | Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.**Pateikiama skaitmeninė dokumento kopija CVP IS priemonėmis.** |
| 12.4. | Tiekėjas yra įvykdęs įsipareigojimus, susijusius su socialinio draudimo įmokų mokėjimu. | Jeigu tiekėjas yra juridinis asmuo, registruotas Lietuvos Respublikoje,  iš jo nereikalaujama pateikti jokių reikalavimą įrodančių dokumentų. Perkančioji organizacija duomenis tikrina paskutinę pasiūlymų pateikimo termino dieną, nurodytą skelbime apie pirkimą.Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą, arba pateikia valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.Kitos valstybės tiekėjas, kuris yra fizinis arba juridinis asmuo, pateikia šalies, kurioje jis yra registruotas, kompetentingos valstybės institucijos išduotą pažymą.Nurodytas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jame nurodyta, kad jis galioja susipažinimo su elektroniniais pasiūlymais dieną, toks dokumentas yra priimtinas.**Pateikiama skaitmeninė dokumento kopija CVP IS priemonėmis.** |
| 12.5 | Tiekėjas nėra padaręs rimto profesinio pažeidimo, kurį perkančioji organizacija gali įrodyti bet kokiomis teisėtomis priemonėmis. Šiame reikalavime vartojama sąvoka „rimtas profesinis pažeidimas“ suprantama kaip profesinės etikos pažeidimas, kai nuo tiekėjo pripažinimo nesilaikančiu profesinės etikos normų momento praėjo mažiau kaip vieni metai, kaip konkurencijos, darbo, darbuotojų saugos ir sveikatos, aplinkosaugos teisės aktų pažeidimas, už kurį tiekėjui, kuris yra juridinis asmuo, – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai. Jeigu pirkime dalyvaujantis tiekėjas, kuris yra juridinis asmuo, pažeidė Lietuvos Respublikos konkurencijos įstatymo 5 straipsnį, toks pažeidimas pagal šį punktą laikomas profesiniu, jeigu nuo sprendimo paskirti Lietuvos Respublikos konkurencijos įstatyme nustatytą ekonominę sankciją įsiteisėjimo dienos praėjo mažiau kaip 3 metai. Jeigu tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, yra pripažintas kaltu dėl tyčinio bankroto, kaip jis apibrėžtas Lietuvos Respublikos įmonių bankroto įstatyme, toks pažeidimas pagal šį punktą laikomas rimtu profesiniu pažeidimu, jeigu nuo teismo sprendimo įsiteisėjimo dienos praėjo mažiau kaip 3 metai; | Tiekėjo deklaracija (pirkimo sąlygų 3 priedas).**Pateikiama skaitmeninė dokumento kopija CVP IS priemonėmis.** |
| **2 lentelė. Ekonominės ir finansinės būklės, techninio ir profesinio pajėgumo reikalavimai** |
| 12.6. | Tiekėjas turi turėti teisę verstis veikla, reikalinga pirkimo sutarčiai įvykdyti.Galiojančių licencijų, suteikiančių teisę tiekėjui verstis mažmenine prekyba nefasuotu transporto priemonėms skirtu kuru (benzinu ir dyzelinu), tinkamai patvirtintos kopijos.  | Tiekėjo (juridinio asmens) registravimo pažymėjimo, įstatų ir/ar kitų dokumentų, tinkamai patvirtintos kopijos\*, patvirtinančių tiekėjo teisę verstis atitinkama veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas (originalas arba patvirtinta kopija\*) ar priesaikos deklaracija, liudijanti tiekėjo teisę verstis atitinkama veikla.  |
| 12.7. | Tiekėjas turi turėti technines galimybes užtikrinti nepertraukiamą aprūpinimą kuru (benzinu ir dyzelinu) Palangos, Vilniaus, Kauno, Klaipėdos ir Šiaulių miestuose.Tiekėjo valdomų degalinių sąrašas su adresais.  |  |

**Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija (pateikiama atitinkamo dokumento skaitmeninė kopija);

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi), pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu) yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų;

3) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ (Žin., 2006, Nr. 118-4477) ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo (Žin., 1997, Nr. [68-1699](http://www3.lrs.lt/cgi-bin/preps2?a=41770&b=)).

13. Jei bendrą pasiūlymą pateikia ūkio subjektų grupė, yra samdomi subrangovai, šių konkurso sąlygų 12.1-12.5 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, subrangovas, o šių konkurso sąlygų 12.6 ir 12.7 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.

14. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

**IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

15. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją (pateikiamas skenuotas dokumentas elektroninėje formoje). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

16. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**V.** **PASIŪLYMŲ RENGIMAS, PATEIKIMAS, KEITIMAS**

17. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

18. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/)). Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo (Žin., 2000, Nr. 61-1827) nustatytus reikalavimus. Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., sutarčių sąrašas, Tiekėjo deklaracija ir pan.) arba pateikiant skaitmenines dokumentų kopijas (pvz., atestatai, pažymos, Tiekėjo sąžiningumo deklaracija ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

19. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas turi būti patvirtintas tiekėjo ar jo įgalioto asmens parašu arba vertimas turi būti patvirtintas vertėjo parašu ir vertimo biuro antspaudu (pateikiamas skenuotas dokumentas elektroninėje formoje).

20. Pasiūlymą sudaro tiekėjo pateiktų duomenų, dokumentų elektroninėje formoje, visuma (perkančioji organizacija pasilieka sau teisę pareikalauti dokumentų originalų), susidedanti iš:

20.1. elektroninėje formoje užpildyta pasiūlymo forma, parengta pagal šių konkurso sąlygų priedą Nr.1;

20.2. konkurso sąlygose nurodytus minimalius kvalifikacijos reikalavimus pagrindžiantys dokumentai pateikiami skenuoti elektroninėje formoje;

20.3. Tiekėjo deklaracija, parengta elektroninėje formoje pagal šių konkurso sąlygų priede Nr. 3 pateiktą formą. Jeigu pasiūlymą teikia ūkio subjektų grupė, yra samdomi subrangovai, šią deklaraciją elektronine forma užpildo ir pasiūlyme pateikia kiekvienas ūkio subjektų grupės narys, subrangovas, taip pat pateikiama elektroninėje formoje;

20.4. jungtinės veiklos sutartis pateikiama skenuota elektroninėje formoje;

20.5. kiti reikalaujami dokumentai, pateikiami skenuoti elektroninėje formoje.

20.6Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.

21. Pirkimas į dalis neskaidomas.

22. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

23. **Pasiūlymas turi būti pateiktas iki 2016-01-25 d. 10 val. 00 min.** (Lietuvos Respublikos laiku) tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.

24. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Perkančioji organizacija negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

25. Pasiūlymuose nurodoma prekių kaina pateikiama eurais ir euro centais, turi būti išreikšta ir apskaičiuota taip, kaip nurodyta šių konkurso sąlygų 1 priede.

28. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei iki **2016-03-25.** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

26. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti neprarasdamas teisės į savo pasiūlymo galiojimo užtikrinimą. Tiekėjas, kuris sutinka pratęsti savo pasiūlymo galiojimo laiką ir apie tai CVP IS priemonėmis praneša perkančiajai organizacijai, pratęsia pasiūlymo galiojimo užtikrinimo terminą ir pateikia naują pasiūlymo galiojimo užtikrinimą. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia ir nepateikia naujo pasiūlymo užtikrinimo, laikoma, kad jis atmetė prašymą pratęsti savo pasiūlymo galiojimo terminą.

27. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia Viešųjų pirkimų įstatymo nustatyta tvarka ir išsiunčia visiems tiekėjams, kurie prisijungė prie pirkimo.

28. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis, neprarasdamas teisės į pasiūlymo galiojimo užtikrinimą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.

**VI. PASIŪLYMŲ GALIOJIMO UŽTIKRINIMAS**

29. Perkančioji organizacija pasiūlymo galiojimo užtikrinimo nereikalauja.

**VII.** **KONKURSO SĄLYGŲ PAAIŠKINIMAS IR PATIKSLINIMAS**

30. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti konkurso sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

31. Nesibaigus pasiūlymų pateikimo terminui perkančioji organizacija turi teisę savo iniciatyva paaiškinti, patikslinti konkurso sąlygas.

32. Atsakydama į kiekvieną tiekėjo  CVP IS susirašinėjimo priemonėmis pateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 35 punkte nurodytam terminui, arba aiškindama, tikslindama konkurso sąlygas savo iniciatyva, perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 1 darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas perkančioji organizacija atsako ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygas.

33. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

34. Perkančioji organizacija nerengs susitikimų su tiekėjais dėl pirkimo dokumentų paaiškinimų.

35. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę tiekėjai). Tiesioginį ryšį su tiekėjais įgaliota palaikyti VšĮ LR VRM poilsio ir reabilitacijos centro „Pušynas“ viešųjų pirkimų specialistė Giedrė Volkovienė, 123 kab., tel. 869813176, el.pašto adresas: vpirkimai@palangapusynas.lt.

36. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) ar susitikimo protokolų išrašų (jeigu susitikimai įvyks) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

**VIII. VOKŲ SU PASIŪLYMAIS ATPLĖŠIMO PROCEDŪROS**

37.  Pradinis susipažinimas su tiekėjų pasiūlymais, gautais CVP IS priemonėmis prilyginamas vokų atplėšimui. Vokai su pasiūlymais bus atplėšiami – 2**016-01-25 10 val. 00 min.,** PRC “Pušynas” 123 kabinete. Elektroninių vokų atplėšimo procedūroje bus atplėšiami tų tiekėjų vokai, kurių pasiūlymai gauti nepasibaigus jų pateikimo terminui.

38. Pasiūlymų nagrinėjimo, vertinimo ir palyginimo procedūras atlieka perkančioji organizacija, tiekėjams ar jų įgaliotiems atstovams nedalyvaujant.

**IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

* 1. 39. Perkančioji organizacija tikrina tiekėjų pasiūlymuose pateiktų kvalifikacijos duomenų atitiktį konkurso sąlygose nustatytiems minimaliems kvalifikacijos reikalavimams. Jeigu perkančioji organizacija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą.

40. Iškilus klausimams dėl pasiūlymų turinio ir perkančiajai organizacijai CVP IS susirašinėjimo priemonėmis paprašius, tiekėjai privalo per perkančiosios organizacijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.

41. Jeigu pateiktame pasiūlyme perkančioji organizacija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo procedūros metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

42. Kai pateiktame pasiūlyme nurodoma neįprastai maža kaina, perkančioji organizacija privalo tiekėjo CVP IS susirašinėjimo priemonėmis paprašyti per perkančiosios organizacijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, palygina tiekėjo pasiūlyme nurodytą kainą su rinkoje esančiomis analogiško pirkimo objekto kainomis bei su kitų tiekėjų pasiūlymuose nurodytomis kainomis. Perkančioji organizacija, gali vadovautis Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 (Žin., 2009, Nr. 119-5131) patvirtintu Pasiūlyme nurodytos prekių, paslaugų ar darbų neįprastai mažos kainos apibrėžimu, o aiškindamasi ar tiekėjo pasiūlyme nurodyta prekių, paslaugų ar darbų neįprastai maža kaina yra pagrįsta, gali vadovautis Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122 (Žin., 2009, Nr. 136-5965) patvirtintomis Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijomis. Jei tiekėjas kainos nepagrindžia, jo pasiūlymas atmetamas. Apie tokio atmetimo priežastis perkančioji organizacija informuoja Viešųjų pirkimų tarnybą, fiksuodama pirkimo procedūros ataskaitoje.

43. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis.

44. perkančioji organizacija atmeta pasiūlymą, jeigu:

44.1. tiekėjas neatitiko minimalių kvalifikacijos reikalavimų;

44.2. tiekėjas pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų;

44.3. pasiūlymas neatitiko konkurso sąlygose nustatytų reikalavimų;

44.4. tiekėjas per nustatytą terminą, kaip nurodyta Viešųjų pirkimų įstatymo 28 straipsnio 10 dalyje, nepatikslino, nepapildė ar nepateikė [pirkimo](http://naglis/Litlex/LL.DLL?Tekstas=1?Id=173025&Zd=vie%F0%2Bpir&BF=4" \l "158z%23158z) dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti paraišką ar pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento;

44.5. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

44.6. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

44.7. buvo pasiūlyta neįprastai maža kaina ir tiekėjas perkančiosios organizacijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

44.8. pasiūlymas buvo pateiktas ne perkančiosios organizacijos nurodytomis elektroninėmis priemonėmis.

44.9 jeigu tiekėjas pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

**X. PASIŪLYMŲ VERTINIMAS**

45. Pasiūlymuose nurodytos kainos bus vertinamos eurais.

46. Perkančiosios organizacijos neatmesti pasiūlymai vertinami pagal mažiausios kainos kriterijų.

**XI. PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

47. Išnagrinėjusi, įvertinusi ir palyginusi pateiktus pasiūlymus, perkančioji organizacija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis įregistruotas anksčiausiai.

48. Laimėjusiu pasiūlymas pripažįstamas Viešųjų pirkimų įstatymo bei šių konkurso sąlygų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 5 darbo dienas CVP IS susirašinėjimo priemonėmis, praneša kiekvienam pasiūlymą pateikusiam tiekėjui. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų 14 ir (arba) 44 punkto nuostatas. Tiekėjams, kurių pasiūlymai neįrašyti į šią eilę, kartu su pranešimu apie pasiūlymų eilę pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties (preliminariosios sutarties), minėtame pranešime nurodomos tokio sprendimo priežastys.

49. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Sudaryti pirkimo sutarties tiekėjas kviečiamas CVP IS susirašinėjimo priemonėmis ir jam nurodomas laikas, iki kada reikia atvykti sudaryti pirkimo sutarties

50. Jeigu tiekėjas, kuriam buvo pasiūlyta sudaryti pirkimo sutartį, CVP IS susirašinėjimo priemonėmis  atsisako ją sudaryti arba jei tiekėjo pateikta šių konkurso sąlygų nurodyta Tiekėjo sąžiningumo deklaracija yra melaginga, arba iki perkančiosios organizacijos nurodyto laiko neatvyksta sudaryti pirkimo sutarties, arba atsisako sudaryti pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

**XII. PRETENZIJŲ IR SKUNDŲ NAGRINĖJIMO TVARKA**

* 1. 51.Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai Viešųjų pirkimų įstatymo V skyriuje nustatyta tvarka. Pretenzija turi būti pateikta CVP IS susirašinėjimo priemonėmis. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka.

**XIII. PIRKIMO SUTARTIES SĄLYGOS**

52. Tiekėjas turi pateikti sutarties projektą, kuris neprieštarautų konkurso sąlygoms, atitiktų perkamą paslaugą, specifines pirkimo sąlygas ir LR viešųjų pirkimų įstatymo 18 straipsnio 6 dalies reikalavimus.

53. Sutartis bus pasirašoma vienerių metų laikotarpiui, su galimybe sutartį pratęsti vieną kartą 12 mėn., jeigu tiekėjas vykdo įsipareigojimus.

54. Sutartis įsigalioja nuo jos pasirašymo ir galioja iki visiškų sutartinių įsipareigojimų įvykdymo.

55.Parduodamo kuro kaina – tuo metu degalinėje nustatyta atitinkamos kuro rūšies vieno litro kaina su PVM atėmus tiekėjo nurodytą nuolaidos dydį vienam litrui kuro.

56. Tiekėjas užtikrina kokybiškų degalų, atitinkančių Lietuvos Respublikoje galiojančius standartus, tiekimą ir automobilių užpylimą visą parą, taip pat poilsio ir švenčių dienomis.

57. Kuro pirkimas vykdomas kreditinėmis mokėjimo kortelėmis, kurias tiekėjas išduoda nemokamai.

58. Kreditinėms mokėjimo kortelėms tiekėjas netaiko aptarnavimo mokesčio.

59. Ataskaitą apie perkančiajai organizacijai per ataskaitinį mėnesį pateiktą kuro kiekį tiekėjas pateikia ne vėliau kaip kito mėnesio 5 (penktą) darbo dieną.

60. Perkančioji organizacija už pateiktą kurą apmoka per 30 kalendorinių dienų nuo PVM sąskaitos faktūros gavimo dienos.

61. Pasikeitus LR galiojančiuose teisės aktuose numatytam PVM dydžiui, PVM bus apskaičiuojamas galiojančių teisės aktų nustatyta tvarka, taikant PVM dydį, galiojantį prievolės apskaičiuoti PVM atsiradimo momentu.

62. Jei tiekėjas dėl savo kaltės nevykdo Sutartyje numatytų įsipareigojimų, tiekėjas moka perkančiajai organizacijai 5 Eur dydžio delspinigius už kiekvieną uždelstą dieną.

63. Perkančioji organizacija, neapmokėjusi nustatytais terminais už pateiktą automobilinį kurą, tiekėjui raštu pareikalavus, moka 0,02 proc. dydžio delspinigius nuo laiku neapmokėtos sumos už kiekvieną dieną.

64. Visą Sutarties galiojimo laikotarpį negali būti keičiamas tiekėjo pasiūlytos kuro kainos nuolaidos dydis bei kitos pirkimo dokumentuose bei pasiūlyme nustatytos sąlygos.

65. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti įstatymo 3 straipsnyje nustatyti principai ir tikslai bei tokiems Sutartiems sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis. Tais atvejais, kai sutarties sąlygų keitimo būtinybės nebuvo įmanoma numatyti rengiant pirkimo sąlygas ir (ar) Sutarties sudarymo metu. Sutarties šalys gali keisti tik neesmines Sutarties6

66. Bet kokie nesutarimai ar ginčai sprendžiami abipusiu susitarimu, Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami Lietuvos Respublikos įstatymų nustatyta tvarka.

 67. Tiekėjo pasiūlymas (priedas Nr. 1) ir automobilinio kuro (dyzelino ir A95 markės benzino) Techninės specifikacijos (priedas Nr. 2) yra neatsiejamos sutarties dalys.

Viešųjų pirkimų specialistė Giedrė Volkovienė

|  |
| --- |
|  |
| 1 priedas |

**PASIŪLYMAS**

**AUTOMOBILINIO KURO (DYZELINO IR A95 MARKĖS BENZINO) PIRKIMAS**

 \_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| **Tiekėjo pavadinimas** |  |
| **Tiekėjo adresas** |  |
| **Už pasiūlymą atsakingo asmens vardas, pavardė** |  |
| **Telefono numeris** |  |
| **Fakso numeris** |  |
| **El. pašto adresas** |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. konkurso sąlygose,
2. kituose pirkimo dokumentuose.

**1. Mes siūlome:**

|  |  |  |  |  |  |  |
| --- | --- | --- | --- | --- | --- | --- |
| **Eil.****Nr.** | **Kuro pavadinimas** | **Mažmeninė vieno litro kuro kaina Palangos mieste (Eur) su PVM 2016 m. sausio 15 d. 10 val. 00min.\*** | **Siūloma nekintama nuolaida degalų litrui (su PVM), Eur \*\*** | **Siūloma kaina už vieną litrą kuro (su nuolaida)Eur, su PVM (A-B)** | **Orientacinis perkamo kuro kiekis litrais, per metus** | **Pasiūlymo kaina Eur, su PVM (CxD)** |
|  |  | A | B | C | D |  |
| 1. | Benzinas A95 |  |  |  | **3500** |  |
| 2. | Dyzelinas |  |  |  | **7000** |  |
| **Bendra pasiūlymo kaina** |  |

**\*- Pridedama skaitmeninė dokumento, patvirtinančio mažmeninę degalų kainą Palangos miesto degalinėse 2016-01-15 10 val. 00 min., kopija.**

**\*\*- Pateikiama nuolaida negalės keistis visą sutarties laikotarpį.**

Bendra pasiūlymo kaina su PVM ­ \_\_\_\_\_\_\_\_\_\_\_\_\_\_\_\_ Eur. Į šią sumą įeina visos išlaidos ir visi mokesčiai, taip pat ir PVM, kuris sudaro \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur.

**2. Sutartis ir teminai:**

2.1. Sutarties pradžia: Sutartis įsigalioja, kai ją pasirašo bei patvirtina antspaudais abi Sutarties Šalys ir kai Rangovas pateikia Užsakovui Sutarties įvykdymo užtikrinimo garantiją. Sutarties įvykdymo užtikrinimo garantija turi būti pateikta ne vėliau nei per 5 darbo dienas nuo Sutarties pasirašymo dienos.

2.2. Sutarties trukmė – 12 mėn. nuo pirkimo sutarties įsigaliojimo dienos.

2.3. Sutarties trukmė gali būti pratęstas 1 kartą 12 mėn.

**4.** Vykdydami pirkimo sutartį, pasitelksime šiuos subrangovus:

|  |  |  |
| --- | --- | --- |
| Eil. Nr. | Subrangovo pavadinimas | Paslaugų pavadinimas, apimtys, kurių vykdymui bus pasitelkti subrangovai |
|  |  |  |
|  |  |  |
|  |  |  |

*Pildyti tuomet, jei pirkimo sutarties vykdymui bus pasitelkti subrangovai. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Jeigu teikėjas nurodo subrangovus, tuomet privalo pateikti įrodymus, patvirtinančius jo galimybes pirkimo sutarties vykdymo metu naudotis subrangovų pajėgumais (pateikiamos dokumentų, nurodytų konkurso sąlygų 14* punkte, skaitmenines kopijas). Jeigu teikėjas nenurodo subrangovų, laikoma, kad vykdant pirkimo sutartį jų nebus pasitelkiama.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  **5. Ši pasiūlyme nurodyta informacija yra konfidenciali /perkančioji organizacija šios informacijos negali atskleisti tretiesiems asmenims/\*:**

|  |  |
| --- | --- |
| Eil.Nr. | Pateikto dokumento pavadinimas\* |
|  |  |
|  |  |
|  |  |

 |

*\*Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.*

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

**Sutarties įvykdymo užtikrinimui pateiksime**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti užtikrinimo būdą, dydį, dokumentus ir garantą ar laiduotoją)

Pasiūlymas galioja iki 2016 m. kovo 18 d.

­­­­­­­­­­­­­

**Priedas Nr. 2**

**AUTOMOBILINIO KURO (DYZELINO IR A95 MARKĖS BENZINO) PIRKIMO**

**TECHNINĖS SPECIFIKACIJOS**

Automobilių kuras turi atitikti privalomus kokybės rodiklius, nustatytus Lietuvos Respublikos aplinkos ministro, Lietuvos Respublikos ūkio ministro, Lietuvos Respublikos susisiekimo ministro 2010 m. gruodžio 22 d. įsakymu Nr. 1-348/D1-1014/3-742. „Dėl Lietuvos Respublikoje vartojamų naftos produktų, biodegalų ir skystojo kuro privalomųjų kokybės rodiklių patvirtinimo“ (su vėlesniais papildymais ir pakeitimais) arba lygiaverčius Europos Sąjungos valstybių narių dokumentus.

Benzinas A95 turi atitikti LST EN 5164, dyzelinas – LST EN ISO 5165, LST EN 15195 ir kitus ES bei tarptautinių standartų nustatytus kokybės reikalavimus.

Šaltuoju metų periodu Tiekėjas privalo užtikrinti žieminio dyzelino pardavimą.

Degalai bus perkami 12 mėn. nuo pirkimo sutarties įsigaliojimo datos, su galimybe sutartį pratęsti vieną kartą 12 mėn.

Tiekėjas turi patiekti degalus be išankstinio (avansinio) apmokėjimo.

Tiekėjas nemokamai aprūpina Perkančiąją organizaciją mikroprocesorinėmis kortelėmis atsiskaitymui už kurą, galiojančiomis Lietuvoje. Išduodamoms kortelėms netaikomas aptarnavimo mokestis.

Orientacinis kortelių skaičius – 10 vnt.

Perkančiajai organizacijai praradus Tiekėjo išduotą mikroprocesorinę kortelę, nauja kortelė išduodama nemokamai.

Kortelės turi būti paruoštos ir perkančiajai organizacijai pateiktos per 7 (septynias) kalendorines dienas nuo kortelių išdavimui reikalingų duomenų pateikimo dienos. Sutarties galiojimo metu kortelių skaičius gali keistis. Naujos kortelės turi būti išduodamos per 7 (septynias) kalendorines dienas nuo kortelei reikalingų duomenų pateikimo dienos. Kortelės turi būti apsaugotos PIN kodu.

Tiekėjas privalo turėti galimybę parduoti visas parduodamų degalų rūšis ir visą skyriuje „Pirkimo objektas“ nurodytą reikalingą degalų kiekį.

Tiekėjas turi garantuoti degalų užpylimą degalinėse, esančiose Palangos mieste ir degalinėse, esančiose kituose nurodytuose Lietuvos miestuose visą parą įskaitant poilsio ir švenčių dienas.

Tiekėjas privalo sudaryti sąlygas perkančiajai organizacijai įsigyti degalus pagal faktinį perkančiosios organizacijos poreikį, bet kurioje tiekėjo tinklo degalinėje, atsiskaitant tiekėjo išduotomis kortelėmis.

Tiekėjo siūlomos sąlygos vienodai bus taikomos visose jo turimo degalinių tinklo vietose.

Tiekėjo degalinės būtinos šiuose Lietuvos miestuose: Palanga, Klaipėda, Kaunas, Šiauliai, Vilnius.

|  |
| --- |
| **Priedas Nr. 3** |

(forma nekeičiama, turi būti užpildyti visi 4 punktai)

**(Tiekėjo deklaracijos formos pavyzdys)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

TIEKĖJO DEKLARACIJA

\_\_\_\_\_\_\_\_\_\_\_\_\_Nr.\_\_\_\_\_\_

 (Data)

\_\_\_\_\_\_\_\_\_\_\_\_\_

(Sudarymo vieta)

|  |
| --- |
| 1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo vadovo ar jo įgalioto asmens pareigų pavadinimas, vardas ir pavardė) |
| tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
|  (Tiekėjo pavadinimas) |
| dalyvaujantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Perkančiosios organizacijos pavadinimas) |
| atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Pirkimo objekto pavadinimas, pirkimo numeris, pirkimo būdas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Leidinio pavadinimas, kuriame paskelbtas skelbimas apie pirkimą, data ir numeris) |

nėra su kreditoriais sudaręs taikos sutarties, sustabdęs ar apribojęs savo veiklos, nesiekia priverstinio likvidavimo procedūros ar susitarimo su kreditoriais, taip pat nėra padaręs rimto profesinio pažeidimo (konkurencijos, darbo, darbuotojų saugos ir sveikatos, aplinkosaugos teisės aktų pažeidimo), už kurį tiekėjui (fiziniam asmeniui) yra paskirta administracinė nuobauda arba tiekėjui (juridiniam asmeniui) – ekonominė sankcija, nustatyta Lietuvos Respublikos įstatymuose kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai, o už Lietuvos Respublikos konkurencijos įstatymo 5 straipsnio pažeidimą tiekėjui, kuris yra juridinis asmuo, yra paskirta ekonominė sankcija, kai nuo sprendimo, kuriuo buvo paskirta ši sankcija įsiteisėjimo dienos praėjo mažiau kaip trys metai.

2.  Man žinoma, kad, jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymo 39 straipsnio 2 dalies 1 punktu (Žin., 1996, Nr. 84-2000; 2006, Nr. 4-102; 2008, Nr. 81-3179) pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

4. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Deklaraciją sudariusio asmens pareigų pavadinimas\*) |  | (Parašas\*) |  | (Vardas ir pavardė\*) |  |

\*Pastaba. Jeigu perkančioji organizacija pirkimą atlieka CVP IS priemonėmis, šis dokumentas teikiamas pasirašytas saugiu elektroniniu parašu. Tais atvejais, kai pirkimo dokumentuose nustatyta, kad visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma.